Nr. 13414/06.07.2022

**Precizări privind admiterea candidaților**

**români de pretutindeni**

**din UCRAINA**

**în anul universitar 2022-2023**

**Studii universitare de licență și master**

În vederea bunei organizări a concursului de admitere, sesiunile iulie și septembrie 2022, vă transmitem următoarele precizări referitoare la candidații din Ucraina:

1. Deținătorii *Permisului de ședere pentru beneficiarii protecției temporare* se înscriu astfel:
   * 1. Dacă îndeplinesc condițiile pentru a fi încadrat ca „român de pretutindeni”, candidează la facultăți pe locurile alocate acestei categorii și în aceleași condiții;
     2. Dacă NU îndeplinesc condițiile pentru a fi încadrați ca „român de pretutindeni”, se adresează Serviciului Relații Internaționale;
2. **Candidații minori** trebuie să aibă încuviințarea părinților/tutorelui. În acest sens, Fișa de înscriere, Declarație și Contractul de studii va fi semnat de candidat în prezența părinților sau a tutorelui, care vor contrasemna documentele.

În situația în care părinții/tutorele nu poate însoți candidatul minor la semnarea documentelor necesare înscrierii, confirmării locului și înmatriculării, acesta va prezenta o Declarație notarială în limba română sau tradusă de către un traducător autorizat privind încuviințarea părinților/tutorelui de a se înscrie, confirma și înmatricula la studii. Declarația poate fi obținută de la un notar din România sau din Ucraina.

1. Se exceptează de la includerea în dosarul de candidatură a românilor de pretutindeni din Ucraina, **domiciliați în regiunea Odessa**, *Declarația privind apartenența la identitatea culturală română*, certificată de autoritățile române. Declarația certificată, conform legii va fi depusă după sosirea pe teritoriu României, până la finalul anului universitar 2022-2023, putând fi certificată pe teritoriul României de către Departamentul pentru Români de pretutindeni din cadru Ministerului Educației;
2. Pentru participarea la procesul de admitere pentru studii de licență în instituțiile de învățământ superior din România, candidații care au absolvit învățământul preuniversitar din Ucraina în anul școlar 2021-2022 vor putea prezenta Certificatul/Atestatul de finalizare a învățământului preuniversitar sau Adeverință emisă de unitatea școlară unde a fost înmatriculat, din care să rezulte finalizarea studiilor în învățământul preuniversitar în anul școlar 2021-2022. Autenticitatea documentelor de finalizare a studiilor preuniversitare din Ucraina se poaterealiza consultând registrul documentelor, secțiunea Unified State Electronic Database on Education https://info.edbo.gov.ua/edu-documents/.
3. Autenticitatea calificărilor obținute de către candidații din Ucraina poate fi verificată accesând *Ghidul Comisiei Europene privind recunoașterea rapidă a calificărilor academice europene* (https://education.ec.europa.eu/document/guidelines-on-fast-track-recognition-of-ukrainian-academic-qualifications).

Comisia Centrală de Admitere,